《五行王相诗》
宋代·刘攽

长生不我欺，幼学每自坚。沐浴蕙兰芳，呼吸朝霞鲜。

冠带谒紫皇，左右宾列仙。临官太清上，拜赐玉案前。

帝王固陈迹，圣智不足甄。衰容了成稚，白发倏更玄。

病笑留侯晚，妙许成子贤。死者不复作，尘埃殊可怜。

墓隧侵人居，海水为桑田。绝迹自此远，飘飖周九天。

胎化两珍禽，羽翼为我先。养志幸有成，眷言惭自然。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。